1840-чу шарахь Бенахь паччахьна дуьхьал г1аттам болало. Ташо-Хьаьжа имам Шемала Аьккхийчоьнан наиб х1оттаво. Болчу бохамашна т1e Нохчийчохь 1аьржа ун (холера) хьийза доьалг1а шо ду. Т1амочул дукха нах х1аллакбо оцу цамгаро. Оцу халчу муьрехь Ташо-Хьаьжин дахаран коьрта маь1на хуьлий д1ах1утту г1ийла-миска бохкучарна г1одар, боберийн доладар, нахана юкъахь нийсо латтор. Шар1аца цхьаьна цо ларамца лардо нохчийн шира 1адаташ. Гуттар бохург санна къийсамаш хуьлу цуьнан имамаца т1еман х1онц мог1арерчу б1аьхошна д1айолуьйтуш, тайпанийн латтанаш лардеш, харц кхел еш болу къеданаш д1абохуьйтуш.